ગુજરાત વિધાનસભા ચૂંટણીની સાથે જ રાજકીય પક્ષો અને નેતાઓ આક્રમક અંદાજમાં જોવા મળી રહ્યાં છે. મુખ્યમંત્રી વિજય રૂપાણી ગુરૂવારે ભાજપના ગૌરવ મહાસંપર્ક અભિયાન હેઠળ વડોદરા પહોંચ્યા હતા. અહીં તેમણે કોંગ્રેસ પર આકાર પ્રહારો કરતાં કહ્યું હતું કે, રાજ્યમાં જાતિવાદના આંદોલનો કોંગ્રેસનું ષડયંત્ર છે. કોંગ્રેસ જાતિવાદનું રાજકારણ ચાલી રહ્યું છે, જે અમે નહીં ચલાવી લઇએ. પાટીદાર અનામત મુદ્દે પણ કોંગ્રેસ પ્રજાને ઉલ્લુ બનાવી રહ્યું છે. સાથે જ તેમણે ચૂંટણીમાં ભાજપના વિજયનો વિશ્વાસ વ્યક્ત કરતાં કહ્યું હતું કે, ભાજપ 150થી વધુ બેઠકો સાથે જીત મેળવશે.